कृषि विस्तार की वैज्ञानिक डॉ, किंजल्क सी, सिंह ने बताया कि गुड़हर के कृषक श्री गोपेन्द्र त्रिपाठी जी ने सोयाबीन की अत्याधुनिक तकनीक अपनाते हुये मेड़- नाली विधि से सोयाबीन की बोनी की है. जिससे कतार से कतार की दूरी 12 इंच होती है और पौधे का फैलाव अच्छा होने के कारण फसलोत्पादन में वृद्धि होती है तथा सोयाबीन की बोनी, पानी से दूर मेड़ पर होती है, अधिक वर्षा होने कि स्थिति में नालियों से पानी खेत से बाहर हो जाता है और फसल को नुकसान नहीं होता है. चूँकि मेड़ भुरभुरी होती हैं इस कारण पौधे की जड़ का फैलाव अच्छा होता है और पौधे का विकास बेहतर होता है. जब पानी की कमी होती है तो यही नालियाँ सिंचाई के काम आती हैं. बाकी कृषि कार्यमाला कतार-छोड़ पद्धति की ही तरह ही अपनाई गई है.